Model nommer LDGM0303-125
gebruik Smart huis, elektronika, motor, sekuriteit, mediese sorg
gegradeerde huidige 220 mA Max
wringkrag 10gf.cm 0.98mN.m
Rat verhouding 125
DC permanente magneet Mini motorreductor
3V 10mm plat vibrerende mini elektriese motor F -... 1 KOR 15:10 Deur die genade van God is ek wat ek is - SoundFaith
EREDIENS APK PRETORIA-OOS
VOTUM : “Ons hulp is in die Naam van God wat hemel en aarde gemaak het, en in die Naam van Jesus Christus wat vir ons gesterf en opgewek is en sit aan die regterhand van God die Vader en daar vir ons intree en in die Naam van die Heilige Gees wat ons in alle waarheid lei. Amen.”
VOORSANG : PSALM 150:1 en 3
Wet en Belydenis : GESANG 71:1 en GESANG 51:1, 3
SING : GESANG 71:1
SING : GESANG 51:1, 3
SKRIFLESING : HANDELINGE 17:16 – 34
1 KORINTHIËRS 15:1 - 11
SING: PSALM 138:1, 4
TEKS : HANDELINGE 17:32 –
“Maar toe hulle van die opstanding van die dode hoor, het sommige begin spot, en ander het gesê: Ons sal u weer hieromtrent hoor.”
1 KORINTHIËRS 15:10a –
“Maar deur die genade van God is ek wat ek is...”
TEMA: Deur die genade van God is ek wat ek is!
"Gewoonlik word die dood beskou as ŉ onherroeplike, onherstelbare verlies. Maar Christus het voor sy kruisiging gesê dat Hy op die derde dag sou opstaan uit die dood. Daarom het alles na sy begrafnis as’t ware in ademlose spanning gewag op die derde dag. Die skepping het sy grootste krisispunt bereik. As Christus nie weer uit die graf te voorskyn sou kom nie, dan was die wêreld en die hele mensdom vir goed verlore." (De Bruyn.1993:110)
So geliefdes is die sin van ons bestaan geleë in God se groot genade in en deur Jesus Christus se opstanding. Dit is geleë in Jesus Christus wat opgestaan het en na die hemel toe opgevaar het.
Hoe dink jy oor jou lewe?
Wat dink en ervaar en beplan jy vir die res van jou lewe?
Of raak jy, of is jy al klaar moedeloos vir die jaar wat met ŉ spoed begin het?
Of dink jy ook maar, ek is wat ek is en ek moet my maar so aanvaar en almal om my
moet my so aanvaar met my foute en al?
Geliefdes maar dit is ŉ eng, ja verkeerde siening van ons lewe. God is almagtig en groot en goed IN ALLES wat elke dag gebeur. Ja ook in die klein dingetjies, maar ook met elkeen van ons persoonlik. God is elke dag besig met jou as individu, van die oudste tot die jongste. Paulus besef baie deeglik dat God met hom persoonlik, met hom as gewese vervolger van die kerk, met hom persoonlik besig is.
Ons lees in 1 Korintiërs 15:10a dat Paulus skryf:
"MAAR DEUR DIE GENADE VAN GOD, IS EK WAT EK IS"
Hoekom het Paulus hierdie belydenis gedoen?
"Heel laaste het Hy ook aan my, die misgeboorte, verskyn." - 1 Korintiërs 15:8
Paulus verwys hier na die gebeure op die Damaskuspad (Handelinge 9:1vv). Paulus weet wat daar gebeur het dat dit die opgestane Here was wat aan hom verskyn het, presies soos aan die ander apostels.
Hoekom noem Paulus homself ŉ misgeboorte of ontydig geborene?
Paulus wys hier daarop dat hy die apostel is wat uit sy eie onwaardig en onverdienstelik is. Hy beskou homself as iets wat wegwerplik is. Hy het dan ons Here Jesus Christus se kerk vervolg en mense gedood en in die gevangenis gegooi omdat hulle in Christus geglo het. Paulus besef dat hy die geringste is van al die apostels. Sy naam staan heel laaste van die apostel. Hy sê dat hy nie eers werd (hikanos) is om apostel genoem te word nie.
Die Griekse woord, hikanos beteken hier:
hy is nie werd om ŉ apostel genoem te word nie,
ten opsigte van sy vroeëre gedrag kwalifiseer hy nie om ŉ apostel te wees nie,
daar ontbreek iets aan hom.
Paulus was diep onder die indruk dat hy die gemeente van God vervolg het en daardeur homself teen God verset het. Nogtans het God hom aangegryp en tot apostel aangestel!
As Paulus dan so sleg was, hoekom het God hom aangegryp?
Dit is net God se genade wat Paulus maak wat hy is. Dit is net God se genade wat Paulus kan laat uitroep - deur die genade is ek wat ek is.
Geliefdes, ons gebruik ook so maklik hierdie uitdrukking, ek is wat ek is. Maar ons gebruik dit so maklik in die verkeerde sin. Ons wil daardeur onsself verontskuldig, asof ek nie kan help dat ek ŉ sondige mens is nie. Ons wil so maklik daardeur onsself regverdig en daardeur sê, aanvaar my nou maar soos ek is, en moet my nie verkwalik dat ek sonde doen nie.
Paulus sê baie persoonlik:
"Deur die genade van God is ek wat ek is!"
Paulus gebruik nie maar sommer net woorde nie. Dit mag miskien vir ons as christene ŉ bekende woord wees, GENADE, maar dit hou ŉ besondere troos van redding en verlossing en ewige lewe in.
Hy het ŉ nuwe mens geword.
Hy is die geringste van die apostels, nie eers werd sê hy, om ŉ apostel genoem te word nie.
Hy noem al sy misdade op in plaas van al sy prestasies.
Hy kan nie ophou om sy misdade te noem nie omdat hy ŉ heilige mishae het daarin.
Hy het immers baie gehad om op te roem, ja na sy bekering op pad na Damaskus was hy seker die apostel wat die meeste gely het. Ons lees in 2 Korintiërs 11:22-29 hoedat hy skryf as hy wou roem, het niemand soveel soos hy gely nie. Dit alles is egter dwaasheid, want wat is dit in vergelyking met Christus se onverdiende lyding vir ons. Paulus sê dat as hy dan wil roem dan is dit oor sy swakhede.
"As daar dan geroem moet word, sal ek roem,
maar dan oor my swakhede." - 2 Korintiërs 11:30
Toepassing in ons lewens vandag!
GLO JY DIT!
As God Paulus dan geroep en bekeer het deur Sy genade, Paulus met al sy vervolginge van die kerk, dan roep God vandag nog Sy kinders elkeen persoonlik.
God is vandag en elke dag met elkeen van ons besig. Ja broeder, suster en kind met jou persoonlik. Hy roep ons elke dag op tot bekering. God ken elkeen van ons by die naam. Ons name is op Sy handpalm geskryf.
Ja jy wat ŉ pap babetjie grootmaak, God ken hom of haar.
Jy as skoolkind, kleuter, graad eentjie, skolier, student, werkende, afgetredene, getroud of ongetroud.
Met jou doop is God se verbond weer beklemtoon in jou lewe. Met jou belydenisaflegging het jy persoonlik bely dat Christus uit die dood opgestaan het. So beleef ons elke dag God se intense genade!
Daar moet ŉ vuur in jou brand vir God en Sy koninkryk!
Daar moet ŉ vuur brand om die evangelie te leef en uit te leef!
Deur God se genade is ek wat ek is!
Ja broeder en suster, jongmens en kind. God se genade is vir jou! Die genade verkry ons omdat Jesus Christus opgestaan het uit die dood!
Deur Sy opstanding het ons volkome verlossing van ons sondes.
Deur Sy krag word ons tot ŉ nuwe lewe opgewek.
Deur Sy opstanding het ons ŉ betroubare waarborg van ons opstanding.
SLOTSANG: GESANG 295 : 1 - 4
(Na die opneem van die Offergawes)
GROET : Gaan nou heen in vrede en ontvang die seën van die Here: Die genade van ons Here Jesus Christus, die liefde van God onse Vader en die gemeenskap van die Heilige Gees bly met u almal. Amen.